
Suvestinė redakcija nuo 2026-01-10

Įsakymas paskelbtas: Žin. 2011, Nr. 152-7193, i. k. 11123ZTISAK00V1-140

ŽUVININKYSTĖS TARNYBOS
PRIE LIETUVOS RESPUBLIKOS ŽEMĖS ŪKIO MINISTERIJOS DIREKTORIAUS
ĮSAKYMAS

DĖL LIETUVOS RESPUBLIKOS ŽVEJYBOS LAIVŲ STEBĖJIMO SISTEMOS TVARKOS APRAŠO PATVIRTINIMO 

2011 m. gruodžio 2 d. Nr. V1-140
Vilnius

Pakeistas teisės akto pavadinimas:
Nr. V1-176,
2013-12-23,
paskelbta TAR 2014-01-27, i. k. 2014-00571        
Pakeistas teisės akto pavadinimas:
Nr. V1-3,
2026-01-09,
paskelbta TAR 2026-01-09, i. k. 2026-00297        

Vadovaudamasis 2009 m. lapkričio 20 d. Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiančiu reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinančiu reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006, 9 straipsniu, 2011 m. balandžio 8 d. Komisijos įgyvendinimo reglamento (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės IV skyriumi, Lietuvos Respublikos žuvininkystės įstatymo 34 straipsniu ir Lietuvos Respublikos žemės ūkio ministro 2004 m. rugpjūčio 2 d. įsakymo Nr. 3D-451 „Dėl įgaliojimų suteikimo įgyvendinant Lietuvos Respublikos žuvininkystės įstatymą“ 7 punktu: 
Preambulės pakeitimai:
Nr. V1-44,
2021-04-19,
paskelbta TAR 2021-04-19, i. k. 2021-08056            

. Tvirtinu Lietuvos Respublikos žvejybos laivų stebėjimo sistemos tvarkos aprašą (pridedama). 
Punkto pakeitimai:
Nr. V1-176,
2013-12-23,
paskelbta TAR 2014-01-27, i. k. 2014-00571            
Nr. V1-3,
2026-01-09,
paskelbta TAR 2026-01-09, i. k. 2026-00297            

. Pripažįstu netekusiais galios:
. Žuvininkystės departamento prie Lietuvos Respublikos žemės ūkio ministerijos direktoriaus 2004 m. spalio 29 d. įsakymą Nr. V1-46 „Dėl palydovinio ryšio Lietuvos Respublikos žvejybos laivų stebėjimo sistemos“ (Žin., 2004, Nr. 165-6053);
. Žuvininkystės departamento prie Lietuvos Respublikos žemės ūkio ministerijos generalinio direktoriaus 2008 m. birželio 12 d. įsakymą Nr. V1-50 „Dėl Žuvininkystės departamento prie Lietuvos Respublikos žemės ūkio ministerijos direktoriaus 2004 m. spalio 29 d. įsakymo Nr. V1-46 „Dėl palydovinio ryšio Lietuvos Respublikos žvejybos laivų stebėjimo sistemos“ pakeitimo“ (Žin., 2008, Nr. 70-2695);
. Žuvininkystės departamento prie Lietuvos Respublikos žemės ūkio ministerijos generalinio direktoriaus 2009 m. vasario 5 d. įsakymą Nr. V1-14 „Dėl Žuvininkystės departamento prie Lietuvos Respublikos žemės ūkio ministerijos direktoriaus 2004 m. spalio 29 d. įsakymo Nr. V1-46 „Dėl palydovinio ryšio Lietuvos Respublikos žvejybos laivų stebėjimo sistemos“ pakeitimo“ (Žin., 2009, Nr. 18-729).


DIREKTORIUS 	VYTAUTAS GRUŠAUSKAS



PATVIRTINTA
Žuvininkystės tarnybos prie Lietuvos 
Respublikos žemės ūkio ministerijos
direktoriaus 2011 m. gruodžio 2 d.
įsakymu Nr. V1-140
(Žuvininkystės tarnybos prie Lietuvos 
Respublikos žemės ūkio ministerijos
direktoriaus 2026 m. sausio 9 d.
įsakymo Nr. V1-3 redakcija)



. 

. Lietuvos Respublikos žvejybos laivų stebėjimo sistemos tvarkos aprašas (toliau – Tvarkos aprašas) nustato žvejybos laivų stebėjimo sistemos (toliau – LSS) įrengimo, veikimo, žvejybos duomenų žvejybos stebėjimo centrui (toliau - ŽSC) perdavimo, naudojimo bei palydovinių siųstuvų aktyvinimo ir deaktyvinimo tvarką žvejybos laivuose.
. Tvarkos aprašas parengtas vadovaujantis Lietuvos Respublikos žuvininkystės įstatymu, 2009 m. lapkričio 20 d. Tarybos reglamentu (EB) Nr. 1224/2009, nustatančiu Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiančiu reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinančiu reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL 2009 L 343, p. 1) su visais pakeitimais, 2011 m. balandžio 8 d. Komisijos įgyvendinimo reglamentu (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės (OL 2011 L 112, p.1), 2025 m. rugpjūčio 27 d. Komisijos deleguotuoju reglamentu (ES) 2025/1766, kuriuo papildomas Tarybos reglamentas (EB) Nr. 1224/2009 nustatant žuvininkystės kontrolės ir žvejybos veiklos priežiūros bei inspektavimo, taip pat vykdymo užtikrinimo ir atitikties reikalavimams taisykles. kuriuo papildomas Tarybos reglamentas (EB) Nr. 1224/2009 nustatant žuvininkystės kontrolės ir žvejybos veiklos priežiūros bei inspektavimo, taip pat vykdymo užtikrinimo ir atitikties reikalavimams taisykles, ir 2025 m. spalio 17 d. Komisijos įgyvendinimo reglamentu (ES) Nr. 2025/2196, kuriuo nustatomos išsamios Tarybos reglamento (EB) Nr. 1224/2009 įgyvendinimo taisyklės, susijusios su galimybe patekti į vandenis ir naudoti išteklius, žuvininkystės kontrole, priežiūros, inspektavimo ir vykdymo užtikrinimo veiksmais, kvotų ir žvejybos pastangų išskaitymu ir duomenimis bei informacija, ir panaikinamas Komisijos įgyvendinimo reglamentas (ES) Nr. 404/2011.
. Šiame Tvarkos apraše vartojamos sąvokos apibrėžtos Lietuvos Respublikos žuvininkystės įstatyme ir kituose teisės aktuose.

. 

. Kiekviename ilgesniame kaip 12 m Lietuvos Respublikos žvejybos laive (toliau – žvejybos laivas) privalo būti įrengta veikianti LSS.
. Ilgesniems nei 12 m žvejybos laivams, kuriuose nėra įrengta veikianti LSS, vykdyti žvejybos veiklą yra draudžiama.
. Visuose žvejybos laivuose, kuriems taikomi LSS reikalavimai pagal Reglamento (EB) 1224/2009 9 straipsnį arba griežtesnes nuostatas, nustatytas kitomis bendros žuvininkystės politikos taisyklėmis, įrengiamas laivų stebėjimo įtaisas, atitinkantis Reglamento (ES) 2025/2196 20 skyriuje nustatytas minimaliąsias technines sąlygas.

. 

. Žvejybos veiklą vykdantis ūkio subjektas (toliau – naudotojas), prieš aktyvindamas palydovinio ryšio siųstuvą žvejybos laive, turi būti sudaręs sutartį su Inmarsat-C arba Iridium palydovinio ryšio paslaugų tiekėju dėl palydovinių duomenų persiuntimo. Naudotojas už Inmarsat-C arba Iridium palydovinio ryšio paslaugas apmoka tiesiogiai tiekėjui. 
. Naudotojas Žuvininkystės tarnybai prie Lietuvos Respublikos žemės ūkio ministerijos (toliau – Žuvininkystės tarnyba) pateikia prašymą aktyvinti siųstuvą ir pateikia jame nurodytus duomenis (1 priedas).
. Prieš Žuvininkystės tarnybai aktyvinant Inmarsat-C palydovų sistemą naudojančio žvejybos laivo siųstuvą ir įdiegiant duomenų tinklo identifikavimo numerį – DNID (toliau – DNID), naudotojas turi užtikrinti, kad siųstuvas būtų visą laiką įjungtas ir prisijungęs prie to Inmarsat-C palydovo regiono, kuriame bus vykdoma žvejyba. Jei žvejybos laivas vykdys žvejybą skirtingų Inmarsat-C palydovų aptarnaujamuose regionuose, tai, įplaukęs į kitą regioną, siųstuvas turi būti prijungtas prie tą regioną aptarnaujančio palydovo. Prieš Žuvininkystės tarnybai aktyvinant Iridium palydovų sistemą naudojantį žvejybos laivo siųstuvą, naudotojas pateikia 1 priede nurodytus CLS siųstuvo duomenis.
. Žuvininkystės tarnybai aktyvinus siųstuvą, ne vėliau nei per 2 darbo dienas naudotojui elektroniniu paštu išsiunčiamas patvirtinimas, kad siųstuvas įregistruotas ir duomenų perdavimo paslauga aktyvuota. 
. Inmarsat-C siųstuvas turi būti įjungtas visą laiką, kol Žuvininkystės tarnyba atliks deaktyvinimo procedūrą. Prieš deaktyvinant siųstuvą naudotojas turi užtikrinti, kad žvejybos laivas yra prisijungęs prie to Inmarsat-C palydovo regiono (AOR-W, AOR-E, POR, IOR), kuriems Žuvininkystės tarnyba buvo prijungusi DNID. Tik iš siųstuvo ištrynus visus prie Inmarsat-C palydovų regionų įkrautus DNID bus laikoma, kad siųstuvas yra deaktyvintas.
. Žvejybos laivas iš Žvejojančių jūrų vandenyse laivų duomenų sistemos neišregistruojamas tol, kol nustatyta tvarka nėra deaktyvintas jo Inmarsat-C siųstuvas.
. Prieš atjungiant Inmarsat-C siųstuvą arba keičiant jį nauju, naudotojas turi ne vėliau kaip prieš 7 darbo dienas pateikti prašymą deaktyvinti LSS Žuvininkystės tarnybai (2 priedas). 
. Palydovinių siųstuvų aktyvinimo ir deaktyvinimo tvarka netaikoma kitiems žvejybos laivo įtaisams aktyvinti ir deaktyvinti.

. 

. Į Lietuvos Respublikos žvejybos stebėjimo centrą (toliau – ŽSC), kuris kaupia, sistemina ir analizuoja iš žvejybos laivų gaunamą informaciją, LSS įtaisais automatiškai reguliariais intervalais turi būti perduodami duomenys pagal Komisijos įgyvendinimo reglamento (ES) 2025/2196 20 ir 21 straipsnių nuostatas.
. Žvejybos laivo, kuriame įmontuota LSS, kapitonas privalo laikytis Komisijos įgyvendinimo reglamento (ES) 2025/2196 22 straipsnio reikalavimų.
. Jei laive yra įrengtas laivo stebėjimo įtaisas, jį išmontuoti siekiant patikrinti, pataisyti ar pakeisti galima tik gavus Žuvininkystės tarnybos raštišką leidimą. Apie ketinimus atlikti šiuos veiksmus būtina pranešti Žuvininkystės tarnybai elektroniniu paštu stebesena@zuv.lt bei gauti leidimą šiems veiksmams atlikti. Draudžiama naikinti, apgadinti, sugadinti laivo stebėjimo įtaisą ar kaip nors kitaip daryti įtaką jo veikimui.
. Žvejybos laivai laivo buvimo vietos duomenis į ŽSC perduoda bent kartą per 60 minučių, išskyrus atvejus, kai žvejyba vykdoma ribojamos žvejybos rajonuose, kaip apibrėžta Tarybos reglamento (EB) 1224/2009 4 straipsnio 14 dalyje bei 5 jūrmylių spinduliu nuo šių rajonų - bent kartą per 30 minučių. 
. Jeigu žvejybos laivas yra uoste, LSS įtaisas gali būti išjungtas, jei apie tai prieš vieną valandą pranešama ŽSC Tvarkos aprašo 24 punkte nurodytais kontaktais. Pranešime turi būti nurodyta, kad žvejybos laivas yra uosto teritorijoje arba iškrovimo vietoje.
. Įjungus LSS įtaisą, pirmasis jo pranešimas turi būti išsiųstas iš tos pačios vietos, iš kurios buvo išsiųstas paskutinis pranešimas prieš jį išjungiant. Apie LSS įtaiso  įjungimą prieš vieną valandą privaloma pranešti Lietuvos Respublikos ŽSC ir pakrantės valstybės ŽSC.
. Laive įvykus LSS įtaiso techniniam gedimui ar ryšio sutrikimui arba tam įtaisui neveikiant, kapitonas nuo tada, kai nustatomas įvykis, arba nuo tada, kai jis gauna sistemos pranešimą apie klaidą arba pranešimą iš ŽSC, atsižvelgiant į tai, kas įvyksta anksčiau, kapitonas perduoda esamus laivo geografinių koordinačių duomenis bent kartą per 4 valandas ŽSC, kurio kontaktiniai duomenys pateikti šio Tvarkos aprašo 24 punkte.
. Sugedus (neveikiant) LSS įtaisui, žvejybos laivui neleidžiama išplaukti iš uosto tol, kol laive sumontuoto laivo stebėjimo įrenginio veikimas nebus atstatytas arba kol jam Žuvininkystės tarnyba nesuteiks leidimo išplaukti. Laivas gali išplaukti iš uosto tik tada, kai LSS įtaisas pradeda veikti tinkamai ir tai patvirtina ŽSC.
. Laivui gali būti leista išplaukti iš uosto su neveikiančiu LSS įtaisu, kai jį ketinama remontuoti ar pakeisti, taip pat išimtiniais atvejais, pagrįstais tokio remonto ar pakeitimo vėlavimu, laikantis Komisijos reglamento (ES) 2025/1766 4 straipsnio 1 ir 5 dalyse nustatytų sąlygų.
. Žvejybos laivo kapitonas arba jo atstovas ŽSC teikia duomenis toliau nurodytais adresais:
. Tolimuosiuose žvejybos rajonuose veiklą vykdantys žvejybos laivai – Žuvininkystės tarnybos Žvejybos stebėsenos ir kontrolės skyriui, J. Janonio g. 24, 92251 Klaipėda, tel.: +370 700 14 935, mob. tel. +370 684 42408, faks. +370 700 14912, el. pašto adresas fmc@zuv.lt;
. Baltijos jūroje veiklą vykdantys žvejybos laivai – Žuvininkystės tarnybos Žvejybos Baltijos jūroje kontrolės skyriui, J. Janonio g. 24, 92251 Klaipėda, tel. +370 700 14949, mob. tel. +370 614 93659, faks. +370 700 14912, el. pašto adresas zvejybos.kontrole@zuv.lt.

. 

. Įpareigojimo iškrauti laimikį stebėjimo ir kontrolės tikslu Lietuvos Respublikos žūklės laivuose, kurių bendrasis ilgis yra 18 metrų ar didesnis, keliančiuose didelę įpareigojimo iškrauti laimikį reikalavimų nesilaikymo riziką, gali būti sumontuotos ir veiktų nuotolinės elektroninės stebėjimo (toliau – NES) sistemos. Įpareigojimo iškrauti laimikį reikalavimų nesilaikymo rizikos vertinimas atliekamas laikantis pagal Tarybos reglamento (EB) 1224/2009 95 straipsnio 1 dalį priimtus įgyvendinimo aktus. NES sistema turi būti pajėgi veiksmingai stebėti ir kontroliuoti, kaip laikomasi įpareigojimo iškrauti laimikį, apima apsaugines vaizdo stebėjimo sistemos kameras ir gali apimti kitus prietaisus ir (arba) įrangą. Laivo kapitonas užtikrina, kad NES sistemos duomenys būtų teikiami kompetentingoms institucijoms. Už žuvininkystės kontrolę atsakingoms vėliavos ir pakrantės valstybių narių kompetentingoms institucijoms suteikiama vienoda prieiga prie tų duomenų, nedarant poveikio atitinkamoms asmens duomenų apsaugos taisyklėms. NES sistemos gali būti naudojamos ne tik įpareigojimo iškrauti laimikį, bet ir kitų bendros žuvininkystės politikos taisyklių laikymosi kontrolės tikslais.
. Asmenys, pažeidę Tvarkos aprašo reikalavimus, atsako Lietuvos Respublikos teisės aktų nustatyta tvarka.
___________________

Lietuvos Respublikos žvejybos 
laivų stebėjimo sistemos tvarkos 
aprašo
 priedas



___________________________________________________________
(ūkio subjekto pavadinimas,  teisinė forma,  kodas)

______________________________________________
(buveinės adresas, telefono nr., el. pašto adresas)


Žuvininkystės tarnybai
prie Lietuvos Respublikos žemės ūkio ministerijos

PRAŠYMAS
AKTYVUOTI PALYDOVINIO RYŠIO ĮTAISĄ

20_____ m. _____________ d.
(data)
_______________________
(vieta)

Prašau aktyvuoti laivo _____________________________________________________________
(žvejybos laivo pavadinimas, išorinio žymėjimo numeris, radijo šaukinys)
palydovinio ryšio įtaisą, kurio parametrai yra šie:

_______________________________________________________________________________
INMARSAT-C (modelio pavadinimas, mobilus Nr. (IMN), serijos Nr. (SN), regionas (AOR-W, AOR-E, POR, IOR))  arba
IRIDIUM (CLS siųstuvo modelio pavadinimas, siųstuvo (unit) numeris, siųstuvo serijinis  numeris)





___________________________________                           ______________________________
(ūkio subjekto įgalioto atstovo pareigos (parašas)                                                                                                        (vardas, pavardė)


_____________________

Lietuvos Respublikos žvejybos 
laivų stebėjimo sistemos tvarkos 
aprašo
 priedas



___________________________________________________________
(ūkio subjekto pavadinimas, teisinė forma, pavadinimas, kodas)

______________________________________________
(buveinės adresas, telefono nr., el. pašto adresas)


Žuvininkystės tarnybai
prie Lietuvos Respublikos žemės ūkio ministerijos

PRAŠYMAS
DEAKTYVUOTI PALYDOVINIO RYŠIO SISTEMĄ

20_____ m. _____________ d.
(data)
_______________________
(vieta)



Prašau deaktyvuoti laivo ___________________________________________________________
(žvejybos laivo pavadinimas, išorinio žymėjimo numeris, radijo šaukinys)

palydovinio ryšio sistemą INMARSAT-C / IRIDIUM (nereikalingą išbraukti)

nuo _________________________ imtinai, kadangi:
(data)



_______________________________________________________________________________
(deaktyvavimo priežastis)



___________________________________                           ______________________________
(ūkio subjekto įgalioto atstovo pareigos (parašas)                                                                                                        (vardas, pavardė)



_____________________


Pakeitimai:

1.

                    Žuvininkystės tarnyba prie Lietuvos Respublikos žemės ūkio ministerijos, Įsakymas
                
Nr. V1-176,
2013-12-23,
paskelbta TAR 2014-01-27, i. k. 2014-00571                
Dėl Žuvininkystės tarnybos prie Lietuvos Respublikos žemės ūkio ministerijos direktoriaus 2011 m. gruodžio 2 d. įsakymo Nr. V1-140 „Dėl Palydovinio ryšio Lietuvos Respublikos žvejybos laivų stebėjimo sistemos tvarkos aprašo patvirtinimo“ pakeitimo

2.

                    Žuvininkystės tarnyba prie Lietuvos Respublikos žemės ūkio ministerijos, Įsakymas
                
Nr. V1-74,
2019-06-10,
paskelbta TAR 2019-06-10, i. k. 2019-09417                
Dėl Žuvininkystės tarnybos prie Lietuvos Respublikos žemės ūkio ministerijos direktoriaus 2011 m. gruodžio 2 d. įsakymo Nr. V1-140 "Dėl Palydovinės Lietuvos Respublikos žvejybos laivų stebėjimo sistemos tvarkos aprašo patvirtinimo" pakeitimo

3.

                    Žuvininkystės tarnyba prie Lietuvos Respublikos žemės ūkio ministerijos, Įsakymas
                
Nr. V1-44,
2021-04-19,
paskelbta TAR 2021-04-19, i. k. 2021-08056                
Dėl Žuvininkystės tarnybos prie Lietuvos Respublikos žemės ūkio ministerijos direktoriaus 2011 m. gruodžio 2 d. įsakymo Nr. V1-140 „Dėl Palydovinės Lietuvos Respublikos žvejybos laivų stebėjimo sistemos valdymo tvarkos aprašo patvirtinimo“ pakeitimo

4.

                    Žuvininkystės tarnyba prie Lietuvos Respublikos žemės ūkio ministerijos, Įsakymas
                
Nr. V1-3,
2026-01-09,
paskelbta TAR 2026-01-09, i. k. 2026-00297                
Dėl Žuvininkystės tarnybos prie Lietuvos Respublikos žemės ūkio ministerijos direktoriaus 2011 m. gruodžio 2 d. įsakymo Nr. V1-140 „Dėl Palydovinio ryšio Lietuvos Respublikos žvejybos laivų stebėjimo sistemos tvarkos aprašo patvirtinimo“ pakeitimo

